**NYILATKOZAT MEGÍTÉLT ÁLLAMI TÁMOGATÁSOKRÓL**

**(végső kedvezményezett ügyfél nyilatkozata)**

**A NEM RELEVÁNS SOROKAT ÉS OSZLOPOKAT KÉRJÜK, HÚZZA ÁT!**

|  |  |
| --- | --- |
| **1. Kedvezményezett adatai** | |
| Név: |  |
| Adószám: |  |
| Elérthetőség: |  |
| Aláírásra jogosult képviselő: |  |
| E-mail cím: |  |
| *(jelölje X-szel )*  Egyesülés a folyamatban lévő és az azt megelőző két adóév során  Szétválás a folyamatban lévő és az azt megelőző két adóév során  Egyesülés, szétválás ideje: \_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_  (év) (hónap) (nap) | |

Ezúton nyilatkozom, hogy a folyó pénzügyi évben és az azt megelőző két pénzügyi év során a kedvezményezett, továbbá az olyan vállalkozások, amelyekkel a kedvezményezett az 1407/2013/EU bizottsági rendelet és a 1408/2013/EU bizottsági rendelet 2. cikk (2) bekezdése alapján egy és ugyanazon vállalkozásnak minősül, a következő csekély összegű támogatás(ok)ban részesültek, illetve támogatási kérelmet nyújtottak be (az elutasított kérelmekről nem kell nyilatkozni, csak azokról, amelyek elbírálása folyamatban van).

Nyilatkozatom a 1407/2013/EU bizottsági rendelet és a 1408/2013/EU bizottsági rendelet 3. cikk (8)-(9) bekezdéseiben írtak betartásához szükséges adatokat is tartalmazzák.[[1]](#footnote-1)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Csekély összegű támogatások[[2]](#footnote-2)** | | | | | | | | |
| **Sorszám** | **Támogatás jogalapja (bizottsági rendelet száma)** | **Támogatást nyújtó szervezet** | **Támogatás kedvezménye-zettje és célja** | **A támogatást ellenszolgáltatás fejében végzett közúti kereske-delmi árufuva-rozáshoz vette igénybe?** | **Kérelem benyúj-tásának dátuma[[3]](#footnote-3)** | **Odaítélés dátuma** | **Támogatás bruttó támogatástartalma[[4]](#footnote-4)**  **(jelen értéken)**  **Támogatást nyújtó szervezet által kiállított IGAZOLÁSBAN megadott összeg** | |
| **Forint** | **Euro** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Összesen | - | - | - | - | - | - |  |  |

|  |  |
| --- | --- |
| **Adatok az egy és ugyanazon vállalkozásokról** | |
| Nyilatkozom, hogy az 1407/2013/EU (de minimis) bizottsági rendelet és 1408/2013/EU (agrár de minimis) bizottsági rendelet 2. cikk (2) bekezdése értelmében a kedvezményezett az alábbi vállalkozásokkal minősül egy és ugyanazon vállalkozásnak. | |
| **Vállalkozás neve** | **Adószáma** |
|  |  |
|  |  |
|  |  |
|  |  |
|  |  |
|  |  |

Az 1407/2013/EU és a 1408/2013/EU bizottsági rendeletek szerint csekély összegű támogatás nem halmozható kockázatfinanszírozási célú (kockázatitőke-támogatás) intézkedés vagy azonos elszámolható költségek vonatkozásában nyújtott állami támogatással, amennyiben az így halmozott összeg meghaladná a csoportmentességi rendeletekben vagy az Európai Bizottság határozatában meghatározott maximális támogatási intenzitást vagy összeget. Ennek megfelelően a kedvezményezett vonatkozásában az alábbiakról nyilatkozom.[[5]](#footnote-5)

Nyilatkozatom arra is kiterjed, hogy a kedvezményezett milyen, a jelen kérelemmel érintett csekély összegű támogatás elszámolható költségeivel azonos elszámolható költséget tartalmazó, vagy a jelen kérelemmel érintett csekély összegű támogatással azonos kockázatfinanszírozási célú intézkedésre vonatkozó állami támogatásra nyújtott be támogatási kérelmet (az elutasított kérelmekről nem kell nyilatkozni, csak azokról, amelyek elbírálása folyamatban van).

|  |  |  |  |  |  |  |  |
| --- | --- | --- | --- | --- | --- | --- | --- |
| **Adatok a kockázatfinanszírozási célú intézkedések vagy azonos elszámolható költségek vonatkozásában nyújtott állami támogatásokra** | | | | | | | |
| **Sorszám** | **Támogatás jogalapja (uniós állami támogatási szabály)** | **Támogatást nyújtó szervezet** | **Támogatási kategória**  **(pl. regionális beruházási támogatás, KKV-k részére nyújtott beruházási támogatás)** | **Kérelem benyújtásának dátuma[[6]](#footnote-6)** | **Odaítélés dátuma** | **Kockázatfinanszírozási célú intézkedés vonatkozásában nyújtott állami támogatás bruttó támogatástartalma / azonos elszámolható költségek vonatkozásában nyújtott állami támogatás bruttó támogatástartalma[[7]](#footnote-7)**  **Támogatást nyújtó szervezet által kiállított IGAZOLÁSBAN megadott összeg** | |
| **Forint** | **Euró[[8]](#footnote-8)** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

|  |
| --- |
| **A vállalkozás méretének a meghatározása a 651/2014/EU bizottsági rendelet I. számú melléklete alapján** |
|  |

|  |
| --- |
| **A hitelkérelem pénzügyi intézményhez történt benyújtásának időpontja:** |

Nyilatkozom, hogy amennyiben a hiteligénylési eljárás során a 37/2011. (III. 22.) Korm. rendelet szerinti állami támogatásban részesülök (megítélt, de még le nem hívott állami támogatás esetén is), haladéktalanul, de legkésőbb 1 munkanapon belül - újabb nyilatkozat kitöltésével - tájékoztatom a pénzügyi intézményt.

Kötelezettséget vállalok arra, hogy a kedvezményezett aláírásra jogosult képviselője vagyok és a fent megadott adatok a valóságot tükrözik.

Hozzájárulok ahhoz, hogy a fenti adatokat a tárgyban illetékes szerveknek az adatkezelő átadja.

Kelt:

……………………………..

Végső kedvezményezett ügyfél aláírása

(cégszerű aláírás)

**Útmutató a NYILATKOZAT kitöltéséhez**

Az 1407/2013/EU bizottsági rendelet[[9]](#footnote-9) szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a **200.000 eurónak**, közúti kereskedelmi árufuvarozást ellenszolgáltatás fejében végző vállalkozások esetében a **100.000 eurónak** megfelelő forintösszeget[[10]](#footnote-10), figyelemmel az egyesülés valamint a szétválásra vonatkozó szabályokra[[11]](#footnote-11) is.

Az 1408/2013/EU bizottsági rendelet9 szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1408/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a **15 000** **eurónak** megfelelő forint összeget[[12]](#footnote-12), figyelemmel az egyesülés valamint a szétválásra vonatkozó szabályokra[[13]](#footnote-13) is.

*Mi a bruttó támogatástartalom?*

* + A több részletben, éven átnyúlóan fizetendő támogatást az odaítélése időpontjában érvényes értékre kell diszkontálni az odaítéléskor érvényes referencia alapráta +100bp alkalmazásával.
* *Milyen esetekben tekintendő a támogatást igénylő egy másik vállalkozással egy és ugyanazon vállalkozásnak?*
  + Egyik a másikban a részvényesek vagy tagok **szavazati jogának** többségével rendelkezik, vagy
  + Egyik a másik igazgatási, irányítási vagy felügyeleti **testülete tagjainak** többségét jogosult kinevezni vagy elmozdítani, vagy
  + Egyik a másik felett **szerződés**, vagy alapító okiratban vagy társasági szerződés alapján meghatározó befolyást gyakorolhat, vagy
  + Egyik a másik részvényese vagy tagja, a többi részvényessel vagy taggal kötött megállapodás alapján **egyedül birtokolja** a szavazati jogok többségét
  + Amennyiben a támogatást igénylő a fenti kapcsolatok bármelyikével egy vagy több másik vállalkozáson **keresztül** rendelkezik, úgy azok vonatkozásában is egy és ugyanazon vállalkozásnak kell tekinteni.
* *Milyen esetben kell alkalmazni a támogatást igénylőre az egyesülés, illetve a szétválás szabályait?*
  + Abban az esetben, ha az egyesülésre vagy szétválásra a folyó pénzügyi évben, valamint az azt megelőző két pénzügyi év során került sor.
  + Az **egyesülés** által érintett vállalkozásoknak nyújtott valamennyi korábbi csekély összegű támogatást bele kell számítani az egyesülés révén létrejövő, vagy jogutód támogatást igénylő csekély összegű támogatási keretébe. Az egyesülést megelőzően jogszerűen odaítélt csekély összegű támogatás később is jogszerű marad.
  + Ha egy vállalkozás két vagy több vállalkozásra válik szét, a **szétválást** megelőzően nyújtott csekély összegű támogatást az eredetileg a támogatásban részesülő azon vállalkozásnak kell betudni, amely a csekély összegű támogatással támogatott tevékenységet átvállalta. Ha ennek meghatározására nincs lehetőség, a csekély összegű támogatást a saját tőkének a szétválás tényleges időpontjában érvényes könyv szerinti értéke alapján arányosan el kell osztani a szétválás által érintett vállalkozások között.
  + Annak meghatározásához, hogy az újabb csekély összegű támogatás meghaladja-e az alkalmazandó felső határt, figyelembe kell venni az azon vállalkozások részére nyújtott csekély összegű támogatásokat is, amelyek a kedvezményezettel egy és ugyanazon vállalkozásnak minősülnek.

**Halmozódás:**

* Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással [pl. az Európai Unió működéséről szóló szerződés 107. és 108. cikkének a mezőgazdasági ágazatban nyújtott csekély összegű támogatásokra való alkalmazásáról szóló, 2013. december 18-i 1408/2013/EU bizottsági rendelet (HL L 352., 2013.12.24., 9. o.)] alapján nyújtott mezőgazdasági csekély összegű támogatással az 1407/2013/EU bizottsági rendeletben meghatározott 200.000 eurónak, a közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszegig halmozható.
  + *Például:*

Ha egy *kizárólag* mezőgazdasági és közúti árufuvarozási tevékenységet végző vállalkozás mezőgazdasági de minimis támogatásnak minősülő 15.000 euró támogatásban részesül, részére a közúti árufuvarozási tevékenységéhez az alacsonyabb 100.000 eurós értékhatárra figyelemmel, 85.000 euró támogatás nyújtható. Amennyiben ez a vállalkozás *egyéb* tevékenységet (pl. könyvvizsgálat) is végez, úgy rá, már az *1407/2013/EU* bizottsági rendelet 200.000 eurós értékhatára vonatkozik, így részére 185.000 euró de minimis támogatás nyújtható.

* Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló 2012. április 25-i 360/2012/EU bizottsági rendeletnek (HL L 114, 2012.4.26., 8-13. o.) (a továbbiakban: 360/2012/EU bizottsági rendelet) megfelelően nyújtott közszolgáltatási csekély összegű támogatással a 360/2012/EU bizottsági rendeletben meghatározott 500.000 eurónak megfelelő forintösszegig halmozható.

Ha létező támogatási program másként nem rendelkezik, az euróban meghatározott összegek forintra történő átszámításánál a támogatási döntés napját megelőző hónap utolsó napján érvényes, a Magyar Nemzeti Bank által közzétett, két tizedes jegy pontossággal meghatározott devizaárfolyam alkalmazandó[[14]](#footnote-14).

A feleknek a támogatáshoz kapcsolódó iratokat az odaítélést követő 10 évig meg kell őrizniük, és a támogatást nyújtó ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

1. Az egyesülés által érintett vállalkozásoknak nyújtott valamennyi korábbi csekély összegű támogatást bele kell számítani az egyesülés révén létrejövő, vagy jogutód pályázó csekély összegű támogatási keretébe. Az egyesülést megelőzően jogszerűen odaítélt csekély összegű támogatás később is jogszerű marad.

   Ha egy vállalkozás két vagy több vállalkozásra válik szét, a szétválást megelőzően nyújtott csekély összegű támogatást az eredetileg a támogatásban részesülő azon vállalkozásnak kell betudni, amely a csekély összegű támogatással támogatott tevékenységet átvállalta. Ha ennek meghatározására nincs lehetőség, a csekély összegű támogatást a saját tőkének a szétválás tényleges időpontjában érvényes könyv szerinti értéke alapján arányosan el kell osztani a szétválás által érintett vállalkozások között. [↑](#footnote-ref-1)
2. az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352., 2013.12.24., 1. o.) szerinti csekély összegű (de minimis) és az Európai Unió működéséről szóló szerződés 107. és 108. cikkének a mezőgazdasági ágazatban nyújtott csekély összegű támogatásokra való alkalmazásáról szóló, 2013. december 18-i 1408/2013/EU bizottsági rendelet (HL 352., 2013.12.24., 9. o.) szerinti mezőgazdasági csekély összegű (agrár de minimis) támogatás esetén:

   Az egyesülésre és szétválásra vonatkozó szabályok, valamint és az egy és ugyanazon vállalkozás fogalma által érintett vállalkozások tekintetében is ki kell tölteni. [↑](#footnote-ref-2)
3. Amennyiben a támogatásról még nem született döntés. [↑](#footnote-ref-3)
4. Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet [a továbbiakban: 37/2011. (III. 22.) Korm. rendelet] 2. melléklete alapján. [↑](#footnote-ref-4)
5. Itt kizárólag a kedvezményezett tekintetében kell nyilatkozni, az egyesülésre és szétválásra vonatkozó szabályok, az egy és ugyanazon vállalkozás fogalma által érintett vállalkozások tekintetében nem. [↑](#footnote-ref-5)
6. Amennyiben a támogatásról még nem született döntés. [↑](#footnote-ref-6)
7. A 37/2011. (III. 22.) Korm. rendelet 2. melléklete alapján. [↑](#footnote-ref-7)
8. A 37/2011. (III. 22.) Korm. rendelet 35. §-a alapján kell kiszámítani:

   *Ha létező támogatási program másként nem rendelkezik, az uniós állami támogatási szabályokban, euróban meghatározott összegek forintra történő átszámításánál a támogatási döntés napját megelőző hónap utolsó napján érvényes, a Magyar Nemzeti Bank által közzétett, két tizedes jegy pontossággal meghatározott devizaárfolyam alkalmazandó.* [↑](#footnote-ref-8)
9. 1407/2013/EU bizottsági rendelet 2. cikk (2) bekezdés [↑](#footnote-ref-9)
10. Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni. [↑](#footnote-ref-10)
11. 1407/2013/EU bizottsági rendelet 3. cikkének (8) és (9) bekezdés [↑](#footnote-ref-11)
12. Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni. [↑](#footnote-ref-12)
13. 1408/2013/EU bizottsági rendeletek 3. cikkének (8) és (9) bekezdés [↑](#footnote-ref-13)
14. Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35.§ alapján. [↑](#footnote-ref-14)